text: 51-årig stadig efterlyst
  22 marts 2010 kl. 11.58
  Syd- og Sønderjyllands Politi efterlyser stadig Benno Petersen, 51 år, fra Sønderborg.
  Han forlod torsdag sit hjem i Skovparken i Sønderborg. Hans cykel er fundet aflåst ved banegården i Sønderborg.
  Benno Petersen havde så mange penge med sig, at han kan klare sig et stykke tid. Det er dog ikke sikkert, at han har taget med toget.
  Politiet har fået flere henvendelser i sagen, men de har ikke givet afgørende spor til, hvor manden befinder sig.
  Signalement:
  169 cm høj
  Spinkel af bygning
  Gråt kraftigt hår
  Kraftigt overskæg
  Bærer briller
  Iført blå jeans, lysegrå dynejakke, Ecco-vinterstøvler.
  Henvendelser til telefon 1-1-4
  